
	รายละเอียดโปรแกรม


วันแรก	:   สนามบินสุวรรณภูมิ -สนามบินมัสกัต – สนามบินไคโร


[image: Oman Air Overview and Company Profile | Naukrigulf]
[image: ]05.30 น.	คณะผู้เดินทางพร้อมกัน ณ สนามบินสุวรรณภูมิ   อาคารผู้โดยสารขาออกระหว่างประเทศ ชั้น 4 ประตูทางเข้าที่ 4 เคาน์เตอร์สายการบินโอมาน แอร์  ซึ่งมีเจ้าหน้าที่บริษัทฯ คอยให้การต้อนรับพร้อมอำนวยความสะดวกด้านสัมภาระแก่ท่าน

[image: ]09.00 น.	ออกเดินทางโดยสายการบิน โอมาน แอร์ เที่ยวบินที่ “WY 818  (บริการอาหารและเครื่องดื่มบนเครื่องพร้อมสิ่งอำนวยความสะดวกความบันเทิงครบครัน)
11.50 น.	เดินทางถึงท่าอากาศยานมัสกัต ประเทศโอมาน เพื่อแวะเปลี่ยนเครื่อง
14.40 น.	ออกเดินทางโดยสายการบิน โอมาน แอร์ เที่ยวบินที่ “WY 405
[image: Cairo International Airport is a 3-Star Airport | Skytrax]18.00 น.	ถึงสนามบินนานาชาติกรุงไคโร เจ้าหน้าที่บริการด้าน VISA คอยอำนวยความสะดวกแก่คณะทัวร์  (เวลาท้องถิ่นช้ากว่าประเทศไทย 4 ชั่วโมง) หลังจากผ่านพิธีการตรวจคนเข้าเมือง และศุลกากรแล้ว รับสัมภาระกระเป๋าเดินทางและทำธุรส่วนตัว นำท่านขึ้นรถบัสปรับอากาศ นำท่านเดินทางสู่ตัวเมือง เมืองไคโร
ค่ำ		 รับประทานอาหารค่ำ ณ ภัตตาคารอาหารท้องถิ่น
 นำท่านเข้าสู่ที่พัก TIBA PYRAMIDS HOTEL ระดับ 3 ดาวหรือเทียบเท่า @ CAIRO
[image: ]วันที่สอง



· ไคโร - ปิรามิดกีซ่า 
· สฟิงซ์ยักษ์ 
· เมมฟิส – ซัคคาร่า 
·  ปิรามิดขั้นบันได     











เช้า		 รับประทานอาหารเช้า ณ ห้องอาหารของโรงแรม
นำท่านชม มหาพีระมิดกีซา  หรือ THE GREAT PYRAMID OF GIZA อายุเก่าแก่กว่า 5,000 ปี ได้รับการยกย่องว่าเป็น 1 ใน 7 สิ่งมหัศจรรย์ของโลก  เป็นสถานที่ฝังพระศพของเมืองเลโทโพลิสโบราณ (ปัจจุบันคือกรุงไคโร) ครอบคลุมพื้นที่ 2,000 ตร.ม. บนที่ราบสูงทางทิศตะวันออกเฉียงใต้ เป็นที่ตั้งของมหาปิรามิด 3 องค์ ซึ่งองค์ฟาโรห์แห่งอียิปต์โบราณสร้างขึ้นเพื่อฝังพระศพของพระองค์เอง นับเป็นสิ่งก่อสร้างที่ยิ่งใหญ่และเก่าแก่ที่สุดของโลก ใช้เวลาก่อสร้างทั้งสิ้นประมาณ 30 ปี สร้างจากแท่งหินขนาดใหญ่ แต่ละก้อนหนักกว่า 2 ตัน หินแต่ละก้อนวางชิดติดกันแบบแนบสนิท แม้แต่กระดาษก็สอดไม่ผ่าน ให้ท่านได้ชมความยิ่งใหญ่ของสิ่งก่อสร้างที่แสนมหัศจรรย์ ท่านจะพบกับพีระมิดที่กีซ่ามีอยู่สามหลังใหญ่ ๆ ดังนี้คือ โดยเรียงจากขวาไปซ้าย

[image: ]
• พีระมิดของฟาโรห์คูฟู KHUFU เป็นพีระมิดที่สูงที่สุด เดิมมีความสูง 146 เมตร ปัจจุบันสูง 138 เมตร เพราะส่วนยอดได้พังทลายไปบ้างจึงทำให้เตี้ยลงกว่าเดิมเล็กน้อย ฟาโรห์คูฟูเป็นฟาโรห์องค์ที่ 2 แห่งราชวงศ์ที่ 4 (2589-2566 ก่อน ค.ศ.)

[image: ]• พีระมิดของฟาโรห์คาเฟร่ KHAFRE เดิมมีความสูง 143 เมตร ปัจจุบันสูง 136 เมตร ฟาโรห์คาเฟร่เป็นลูกชายของฟาโรห์คูฟูค ส่วนรูปแกะสลักหินที่มีลำตัวเป็นสิงโต มีศีรษะและใบหน้าเป็นมนุษย์ คือ สฟิงซ์ที่เชื่อว่าแกะสลักเป็นพระพักตร์ของฟาโรห์คาเฟรเจ้าของพีระมิดหลังนี้

• พีระมิดของฟาโรห์เมนคูเร MENKAURE มีขนาดเล็กที่สุด มีความสูง 65 เมตรและมีพีระมิดของราชินีอีกสามหลัง ฟาโรห์เมนคูเร คือลูกชายของฟาโรห์คาเฟรและเป็นหลานของฟาโรห์คูฟู)  

[image: ]จากนั้นนำท่านเดินทางสู่บริเวณลานชมวิว  Panorama ท่านจะได้เห็นวิวปิรามิดในมุมกว้าง และเห็นปิรามิดเรียงตัวกันทั้ง 3หลัง ให้ท่านได้ถ่ายภาพตามอัธยาศัย หรือท่านสามารถ ขี่อูฐ ชมทิวทัศน์รอบๆโดยมีหมู่ปีรามิดเป็นฉากหลัง อิสระเดินเที่ยวตามอัธยาศัย









จากนั้นนำท่านเดินทางถ่ายภาพด้านหน้า มหาสฟิงซ์ (THE GREAT SPHINX OF GIZA) (ใช้ระยะเวลาเดินทางประมาณ 10 นาที) มหาสฟิงซ์ ตั้งอยู่ด้านหน้าของพีระมิดคาเฟร่ ซึ่งเป็นส่วนหนึ่งของหมู่พีระมิดแห่งกีซา และยังถือเป็นสฟิงซ์ที่มีขนาดใหญ่ที่สุดในโลก แกะสลักจากเนินหินธรรมชาติเพียงก้อนเดียว มีส่วนหัวเป็นพระพักตร์ของฟาโรห์และลำตัวเป็นสิงโต มี หน้าที่เปรียบเสมือนเป็นตัวแทนของกษัตริย์ และมีพลังพิเศษเพื่อปกป้องพระศพและทรัพย์สมบัติที่อยู่ภายในพีระมิด  

เที่ยง		 รับประทานอาหารกลางวัน ณ ภัตตาคารอาหารท้องถิ่น 
[image: ]นำท่านเดินทางสู่ เมืองเมมฟิส (MEMPHIS) เมืองหลวงเก่าแก่แห่งแรกในยุคอียิปต์โบราณกว่า 5,000 ปี เป็นเมืองที่ได้รับการบันทึกในประวัติศาสตร์ว่ามีความสำคัญ ในการรวมอียิปต์บนและอียิปต์ล่างให้เป็นหนึ่งเดียวกันโดยกษัตริย์เมนา ปฐมกษัตริย์แห่ง ราชวงศ์ที่ 1 นำท่านเข้าชม OPEN AIR MUSUEM ที่นี่ท่านจะได้ชมรูปแกะสลักขนาดยักษ์ด้วยหินอลาบาสเตอร์ของฟาโรห์ราม เสสที่ 2 อีกด้วย (ใช้เวลาเดินทางประมาณ 1 ชั่วโมง) 



[image: Saqqarah | Egypt, Map, Tomb, & Serapeum | Britannica]
จากนั้นนำชม เมืองโบราณซัคคารา (SAKKARA) พีระมิดขั้นบันไดกษัตริย์ซอเซอร์ (STEP PYRAMID OF DJOSER) อันเป็นพีระมิดแห่งแรกของอียิปต์ ใช้เป็นสถานที่ ฝังพระศพของกษัตริย์ซอเซอร์ และเป็นต้นแบบของพีระมิดในยุคต่อมา


ค่ำ		 รับประทานอาหารค่ำ ณ ภัตตาคารอาหารจีน
 นำท่านเข้าสู่ที่พัก TIBA PYRAMIDS HOTEL ระดับ 3 ดาวหรือเทียบเท่า @ CAIRO







[image: Experience Egypt - Alexandria: A Historic Gem on the Mediterranean] วันที่สาม


· ไคโร 
· อเล็กซานเดรีย 
· หลุมศพใต้ดิน 
· วิหารปอมเปย์
·   ห้องสมุดอเล็กซานเดรีย 
· ป้อมปราการซิทาเดล Quite Bay 
· เมืองไคโร       













เช้า		 รับประทานอาหารเช้า ณ ห้องอาหารของโรงแรม
[image: ]นำท่านเดินทางสู่ เมืองอเล็กซานเดรีย (Alexandria) เมืองสำคัญในสมัยโรมันปกครองอียิปต์ ที่ใหญ่เป็นอันดับ2 ของประเทศรองจากกรุงไคโร ตั้งอยู่ทางเหนือสุดของอียิปต์ริมฝั่งทะเลเมดิเตอร์เรเนียน ใกล้กับปากแม่น้ำไนล์ เดิมทีเป็นหมู่บ้านประมงเล็กๆ ที่มีชื่อว่า ราคอนดาห์ เมื่อ 332 ปีก่อนคริสตกาล พระเจ้าอเล็กซานเดอร์มหาราชเดินทางมาพบจึงโปรดให้มีการปรับปรุงขยายเมืองเพื่อสร้างเป็นเมืองหลวงและตั้งชื่อให้คล้องจองกับชื่อของพระองค์ยังเป็นสถานที่สำคัญในตำนานรักอันยิ่งใหญ่ของพระนางคลีโอพัตราอีกด้วย(ใช้เวลาเดินทางประมาณ 3 ชั่วโมง)
นำท่านเข้าชม หลุมฝังศพใต้ดินแห่งอเล็กซานเดรีย  (CATACOMBS) เป็น 1 ใน 7 สิ่งมหัศจรรย์ แห่งโลกยุคกลางเป็นสุสานของชาวโรมันในอดีต มีทั้งหมดสามชั้น ชั้นที่ 1 ใช้สำหรับการลำเลียงโลงและศพ ชั้นที่ 2 ใช้เป็นที่ฝังศพ และชั้นที่ 3 ใช้เป็นสถานที่รวมญาติและเพื่อรำลึกถึงผู้ตาย โดยมีการเลี้ยงสังสรรค์กันทั้งวัน ซึ่งเล่ากันว่าตอนที่นักโบราณคดีค้นพบที่นี่เป็นครั้งแรก บนโต๊ะยังมีขวดไวน์และจานวางอยู่  
[image: ]นำท่านชม เสาปอมเปย์ (POMPEY’S PILLAR) สิ่งสำคัญโบราณในสมัยโรมัน ปกครองอียิปต์ที่แสดงถึงการฉลองชัยชนะของชาวโรมัน เป็นเสาหินแกรนิตสีแดงสูง 27 เมตร หัวเสาประดับด้วยลวดลายคอรินเทรียน ซึ่งถือว่าเป็นเสาหินที่ใหญ่ที่สุดเท่าที่เคยสร้างขึ้นมา เชื่อกันว่าเสาแห่งนี้ได้ชื่อมาจาก ปอมเปย์ ซึ่งเป็นเพื่อนสนิทของจูเลียสซีซ่า ผู้นำที่ยิ่งใหญ่แห่งโรมัน ภายหลังทั้งสองได้กลายเป็นศัตรูกัน และปอมเปย์ก็ได้หลบหนีมายังเมืองอเล็กซานเดรีย ก่อนถูก ชาวอิยิปต์ฆ่าตาย จูเลียสซีซาร์จึงได้ทำพิธีเผาศีรษะของปอมเปย์ที่เสาแห่งนี้ ปัจจุบันนี้เหลือเพียงเสาแบบกรีกตั้งอยู่อย่างโดดเด่นกับสฟิงซ์อีกสองตัว
เที่ยง		 รับประทานอาหารกลางวัน ณ ภัตตาคาร (อาหารทะเล)
 จากนั้น นำท่านผ่านชม ห้องสมุดแห่งอเล็กซานเดรีย (LIBRARY OF ALEXANDRIA) สถานที่รวบรวมเรื่องราวเกี่ยวกับประวัติศาสตร์ของอียิปต์ ที่มีนักโบราณคดีจากทั่วโลกมาค้นหาข้อมูลเกี่ยวกับเหตุการณ์ในอดีต ห้องสมุดนี้เคยถูกเผาในคริสต์ศตวรรษที่สี่ โดยใช้เวลาการสร้างใหม่ 12 ปีด้วยเงินทุน 220 ล้านเหรียญสหรัฐ  
[image: ] 
นำท่านเข้าชมภายใน ป้อมปราการซิทาเดล (CITADEL) ป้อมปราการโบราณที่ยังมีความสวยงาม ตั้งอยู่ริมชายฝั่งทะเลเมดิเตอร์เรเนียน ถูกสร้างขึ้นในคริสศตรรษที่ 15 อดีตใช้เป็นที่ตั้งของประภาคารฟารอส ซึ่งถือว่าเป็นหนึ่งในสิ่งมหัศจรรย์ของโลกยุคโบราณปัจจุบันเหลือเพียงส่วนที่เป็นฐานและได้มีรับการทะนุบำรุงต่อเติมจากสุลต่านเกย์ตเบย์  



จากนั้นนำท่านเดินทางกลับสู่ กรุงไคโร (ใช้เวลาเดินทางประมาณ 3 ชั่วโมง)  
ค่ำ		 รับประทานอาหารค่ำ ณ ภัตตาคาร
 นำท่านเข้าสู่ที่พัก  TIBA PYRAMIDS HOTEL ระดับ 3 ดาวหรือเทียบเท่า @ CAIRO
[image: ] วันที่สี่



· ไคโร 
· แกรนด์มิวเซียม
· ตลาดข่านเอลคาลิลี
· ดินเนอร์บนเรือล่องแม่น้ำไนล์ 
· ชมการแสดงพื้นเมืองระบำหน้าท้อง                                                                                           











เช้า		 รับประทานอาหารเช้า ณ ห้องอาหารของโรงแรม
หลังจากนั้นนำท่านเดินทางเข้า แกรนด์อียิปต์มิวเซียม (The Grand Egyptian Museum)  พิพิธภัณฑ์แห่งใหม่ ที่มี   ขนาดใหญ่ที่สุดในโลก เริ่มต้นจากรูปปั้นของฟาโรห์แรเมซีสที่ 2 ขนาดยักษ์ที่จะยืนต้อนรับผู้เข้าชมอยู่ที่โถงใหญ่อันเป็นไฮไลต์สำคัญหนึ่งของที่นี่ และที่น่าตื่นเต้นที่สุดคงหนีไม่พ้นคอลเล็กชันโบราณวัตถุของตุตันคาเมนทั้งหมดที่ไม่เคยจัดแสดงที่ไหนกว่า 5,400 ชิ้น ซึ่งถูกขุดขึ้นมาโดย ฮาเวิร์ด คาร์เตอร์ นักโบราณคดีชาวอังกฤษในปี 1922 ซึ่งมีทั้งเสื้อผ้า รองเท้า หรือแม้แต่กางเกงใน! ที่จะทำให้เราได้ใกล้ชิดกับฟาโรห์ตุตันคาเมนมากขึ้น เพราะเขาได้นำวัตถุเหล่านั้นมาจัดแสดงพร้อมเล่าเรื่องราวที่เข้มข้นมากขึ้น 
[image: ][image: ][image: A group of perfume bottles on a table

Description automatically generated][image: ][image: ]










เที่ยง	 รับประทานอาหารกลางวัน ณ ภัตตาคาร 

	
[image: ][image: Khan El Khalili Bazaar | What to see, opening hours and tips - Egipto.com]จากนั้นนำท่านเดินทางสู่ ตลาดข่านเอลคาลิลี่ (KHAN EL KHALILI) ตลาดข่าน เอล คาลิลี่ (Khan El Khalili Bazaar ) ประเทศอียิปต์ เป็นตลาดสไตล์อาหรับโบราณ อายุกว่า 600 ปี ถูกสร้างขึ้นครั้งแรกในช่วงปลายศตวรรษที่ 14 (ค.ศ. 1382-1389) โดย Jaharkas al-Khalili เดิมทีพื้นที่ตรงนี้เป็นสุสานของราชวงศ์ฟาติมิด ต่อมาได้มีการเคลื่อนย้ายกระดูกและสร้างอาคารพาณิชย์ขึ้น ตลาดขายของพื้นเมืองและสินค้าที่ระลึกที่ใหญ่ที่สุดในกรุง ไคโร ท่านสามารถเลือกซื้อของพื้นเมืองสวยๆ มากมาย ไม่ว่าจะเป็นขวดน้ำหอมที่ทำด้วยมือ สินค้าต่างๆ เครื่องทองรูปพรรณ และเพชรพลอย ลวดลายแบบอาหรับ พรม และของที่ระลึกพื้นเมืองต่างๆ





ค่ำ	 บริการอาหารเย็น ดินเนอร์บนเรือล่องแม่น้ำไนล์ พร้อมชมบรรยากาศสองฝั่งของแม่น้ำไนล์ และชมการแสดงระบำหน้าท้อง Belly Dance show และระบำกระโปรง ซึ่งเป็นการแสดงยอดนิยมของชาวอาหรับ  : Open Buffet
 นำท่านเข้าสู่ที่พัก  TIBA PYRAMIDS HOTEL ระดับ 3 ดาวหรือเทียบเท่า @ CAIRO









[image: ]วันที่ห้า


· ไคโร 
· สุเหร่าโมฮัมหมัดอาลี
·  ย่านคอปติกไคโร
· ศูนย์ผลิตกระดาษปาปิรุส
· โรงงานน้ำหอม 
· ช้อปปิ้งมอลล์
· สนามบินไคโร                                     












เช้า		 รับประทานอาหารเช้า ณ ห้องอาหารของโรงแรม
นำท่านเดินทางเข้าชม สุเหร่า มูฮัมหมัด อาลี ปาชา (Mosque of Muhammad Ali Pasha) เป็นอาคารทรงสี่เหลี่ยม สถาปัตยกรรมยุคออตโตมาน มีหอมินาเรต์หรือหอเรียกสวดเป็นเสาสูงรูปแปดเหลี่ยม มี Blue Mosque ที่อิสตันบูลเป็นต้นแบบด้านนอกมีหอนาฬิกา  
สุเหร่าแห่งนี้สร้างขึ้นเมื่อ ปี ค.ศ. 1830 โดย “มูฮัมหมัด อาลี ปาชา” ซึ่งเป็นผู้นำเอาความเจริญสมัยใหม่มาสู่ประเทศอียิปต์ โดยใช้เวลาสร้างถึง 18 ปีลักษณะเป็นสุเหร่าใหม่มาก สร้างบนพื้นที่สี่เหลี่ยมจัตุรัส กว้างด้านละ 41 เมตร มีกลุ่มโดมหรือหลังคากลมซ้อนกันลดหลั่นลงมาแบบตุรกี (Turkish style) โดมใหญ่สุดที่อยู่ตรงกลางนั้น สูงถึง 52 เมตร มีเส้นผ่าศูนย์กลาง 21 เมตร และถูกรายล้อม ไปด้วยหลังคากึ่งโดมใหญ่เล็กหลายลูก ทั้งนี้สุเหร่านี้สร้างในพื้นของป้อมซิทาเดล (Citadel) ซึ่งเป็นป้อมปราการที่สร้างขึ้นเพื่อปกป้องกรุงไคโรในระหว่างสงครามครูเสด คนอียิปต์เรียกป้อมปราการนี้ว่า Al-Qala’a Al-Gabal (หรือ Al-Burge) หมายถึง ป้อมปราการที่อยู่บนยอดเขา บริเวณที่ก่อสร้างซิทาเดลเป็นชัยภูมิที่เหมาะสมเพราะเป็นจุดที่สามารถมองเห็นกรุงไคโรได้ทั้งเมืองและยากต่อการที่ศัตรูจะบุกเข้าโจมตี            ซิทาเดลมีบริเวณกว้างและตั้งอยู่ภายในกำแพงที่แข็งแกร่ง
[image: Mosque of Mohammed Ali | Cairo, Egypt | Attractions - Lonely Planet] 









นำท่านเที่ยวชม ย่านคอปติกไคโร เป็นส่วนหนึ่งของเมืองเก่าไคโร เดินเที่ยวเล่นลัดเลาะตามตรอกซอกซอยเล็ก ๆ คดเคี้ยวเหมือนเขาวงกตแบบยุคเก่า ครอบคลุมสถานที่ท่องเที่ยวหลายแห่ง ชมโบสถ์แขวน (HANGING CHURCH) ภายในตัวโบสถ์จะตกแต่งคล้ายๆ กับโบสถ์อื่นๆ ที่เราได้เข้าไปเยี่ยมชมมาแต่บริเวณพื้นบางจุดเขาได้ทําช่องกระจกให้เรามองลงไปที่ด้านล่างของพื้นซึ่งเราจะเห็นโครงสร้างและฐานของโบสถ์ที่วางลอยอยู่เหนือพื้นดินเป็นที่มาของชื่อเรียกว่าโบสถ์แขวน (hanging) โบสถ์คริสต์ในแดนมุสลิม และ เป็นโบสถ์ที่มีความเก่าแก่มากที่สุดแห่งหนึ่งในอียิปต์กล่าวกันว่าตำแหน่งใต้ดินของโบสถ์แห่งนี้เคยเป็นสถานที่ ๆ โยเซฟได้พาพระกุมาร (พระเยซู) และภรรยา (พระแม่มารี) มาพำนักในช่วงที่ต้องลี้ภัยจากกษัตริย์เฮโรดแห่งยูดาห์)










เที่ยง	 รับประทานอาหารกลางวัน ณ ภัตตาคาร 




[image: ]นำท่านเดินทางเข้าชม มัสยิด Ibn Tulun ตั้งอยู่ที่กรุงไคโร ประเทศอียิปต์ เป็นมัสยิดที่เก่าแก่ที่สุดแห่งหนึ่งในอียิปต์และแอฟริกาทั้งหมดที่มีชีวิตรอดในรูปแบบดั้งเดิมและเป็นมัสยิดที่ใหญ่ที่สุดในกรุงไคโรในแง่ของพื้นที่ สร้างขึ้นรอบลานกว้างแบบเปิดโล่งซึ่งให้แสงธรรมชาติส่องผ่าน มัสยิด Ibn Tulun มีรูปแบบสถาปัตยกรรมโบราณของอียิปต์ 

นำท่านแวะชม ศูนย์กลางการทำกระดาษปาปีรุส (PAPYRUS AND COTTON SHOPS) ซึ่งเป็นกระดาษชนิดแรกของโลกทำจาก ต้นกก (PAPYRUS) ใช้บันทึกข้อความสรรเสริญเทพเจ้าและเหตุการณ์สำคัญต่างๆ นักประวัติศาสตร์เชื่อว่า มีการใช้กระดาษที่ทำจากปาปิรุสมาตั้งแต่ปฐม ราชวงศ์ของอียิปต์ หรือราวๆ 3,000 ปีก่อนคริสตกาล    
นำท่านแวะชม โรงงานผลิตหัวน้ำหอม ซึ่งกล่าวกันว่าการทำน้ำหอมนี้มีสืบทอดมาตั้งแต่สมัยพระนางคลีโอพัตรา และที่นี้ยังเป็นศูนย์กลาง แหล่งผลิตหัวน้ำหอมขนาดใหญ่ ให้กับน้ำหอมแบรนด์เนมดังๆ หลายแบรนด์อีกด้วย  
จากนั้นนำท่านเดินทางสู่ห้าง City star shopping mall 1 ในห้างสรรพสินค้าในกรุงไคโร มีร้านค้าแบรนด์เนม และสินค้าหลากหลาย อิสระช้อปปิ้ง ให้ท่านได้เลือกซื้อสินค้ามากมาย
ค่ำ		 รับประทานอาหารค่ำ ณ ภัตตาคารอาหารไทย
	ได้เวลาอันสมควรนำท่านออกเดินทางสู่สนามบินไคโรเพื่อเตรียมตัวกลับประเทศไทย

[image: ] วันที่หก




· สนามบินไคโร 
· สนามบินมัสกัต
· กรุงเทพฯ                            





01.45 น.     	เหินฟ้าสู่ ท่าอากาศยานนานาชาติมัสกัต โดยสายการบินโอมาน แอร์ เที่ยวบินที่  WY 408 
 ( ใช้เวลาบินประมาณ 3 ชั่วโมง 55 นาที 
06.40 น.  	เดินทางถึงสนามบินเมืองมัสกัต (แวะเปลี่ยนเครื่อง)
08.40 น.  	ออกเดินทางสู่ ท่าอากาศยานนานาชาติสนามบินสุวรรณภูมิ โดยสายการบินโอมาน แอร์ เที่ยวบินที่  WY815   ( ใช้เวลาบินประมาณ 6 ชั่วโมง 5 นาที )
                     (บริการอาหารและเครื่องดื่มบนเครื่องพร้อมสิ่งอำนวยความสะดวกความบันเทิงครบครัน)
17.45 น.     	เดินทางถึงกรุงเทพฯ  โดยสวัสดิภาพ พร้อมความประทับใจในการบริการ


หมายเหตุ: โปรแกรมและรายละเอียดของการเดินทาง โรงแรม เที่ยวบิน ตารางเรือ อาจมีการเปลี่ยนแปลงหรือสลับกันได้ตามความเหมาะสมทั้งนี้ขึ้นอยู่กับ สภาวะอากาศ การจราจร , เที่ยวบินล่าช้า  และเหตุสุดวิสัยต่างๆ ที่ไม่สามารถคาดการณ์ล่วงหน้า หรืออาจจะต้องรอกรุ๊ปคอนเฟิร์มก่อนทำการจอง โดยทั้งนี้ บริษัทจะคำนึงถึงประโยชน์และความปลอดภัย ความเหมาะสมของโปรแกรม ของผู้ร่วมเดินทางเป็นสำคัญ 
[image: ]บริษัทฯ ขอสงวนสิทธิ์ในการเปลี่ยนแปลงตามความเหมาะสม โดยมิจำเป็นต้องแจ้งให้ทราบล่วงหน้า**










[image: C:\Users\JAH-PE~1\AppData\Local\Temp\Rar$DRa9088.40032\17.png]



	
	                                        อัตราค่าบริการ

	วันเดินทาง
	ราคาผู้ใหญ่และราคาเตียงเสริม
(พักห้องละ 2-3 ท่าน)
	ราคาเด็ก เสริมเตียง
**อายุไม่เกิน 6 ขวบ**
(พักกับผู้ใหญ่ 2 ท่าน)
	ราคาเด็ก ไม่เสริมเตียง
**อายุไม่เกิน 6 ขวบ**
(พักกับผู้ใหญ่ 2 ท่าน)
	พักเดี่ยวเพิ่ม

	              เดือน พฤษภาคม 2569

	1-6 พ.ค. 69
	50,988.-
	50,988.-
	49,988.-
	6,000-

	23-28 พ.ค. 69
	49,988.-
	49,988.-
	48,988.-
	6,000-

	30พ.ค.-4มิ.ย. 69
	50,988.-
	50,988.-
	49,988.-
	6,000-

	31พ.ค.-5มิ.ย. 69
	50,988.-
	50,988.-
	49,988.-
	6,000-

	                  เดือน มิถุนายน 2569

	1-6 มิ.ย. 69
	50,988.-
	50,988.-
	49,988.-
	6,000-

	19-24 มิ.ย. 69
	49,988.-
	49,988.-
	48,988.-
	6,000-

	    เดือน กรกฎาคม 2569

	4-9 ก.ค. 69
	50,988.-
	50,988.-
	49,988.-
	6,000.-

	10-15 ก.ค. 69
	49,988.-
	49,988.-
	48,988.-
	6,000.-

	24-29 ก.ค. 69
	49,988.-
	49,988.-
	48,988.-
	6,000.-

	เดือน สิงหาคม 2569

	7-12 ส.ค. 69
	49,988.-
	49,988.-
	48,988.-
	6,000-

	21-26 ส.ค. 69
	49,988.-
	49,988.-
	48,988.-
	6,000-

	เดือน กันยายน 2569

	4-9 ก.ย. 69
	49,988.-
	49,988.-
	48,988.-
	6,000-

	25-30 ก.ย. 69
	49,988.-
	49,988.-
	48,988.-
	6,000-

	เดือน ตุลาคม 2569

	10-15 ต.ค. 69
	50,988.-
	50,988.-
	49,988.-
	6,000-

	20-25 ต.ค. 69
	50,988.-
	50,988.-
	49,988.-
	6,000-

	เดือน พฤศจิกายน 2569

	6-11 พ.ย. 69
	50,988.-
	50,988.-
	49,988.-
	6,000.-

	24-29 พ.ย. 69
	50,988.-
	50,988.-
	49,988.-
	6,000.-

	3-8 พ.ย. 69
	53,988.-
	53,988.-
	52,988.-
	6,500.-

	17-22 พ.ย.69
	53,988.-
	53,988.-
	52,988.-
	6,500.-

	เดือน ธันวาคม 2569

	1-6 ธ.ค. 69
	53,988.-
	53,988.-
	52,988.-
	6,500.-

	5-10 ธ.ค. 69
	54,988.-
	54,988.-
	53,988.-
	6,500.-

	8-13 ธ.ค. 69
	54,988.-
	54,988.-
	53,988.-
	6,500.-

	26 ธ.ค. – 1 ม.ค. 70
	58,988.-
	58,988.-
	57,988.-
	7,000.-

	29 ธ.ค. – 3 ม.ค. 70
	58,988.-
	58,988.-
	57,988.-
	7,000.-

	31 ธ.ค. – 5 ม.ค. 70
	58,988.-
	58,988.-
	57,988.-
	7,000.-

	เดือน มกราคม 2570

	23-28 ม.ค. 70
	53,988.-
	53,988.-
	52,988.-
	6,500-

	เดือน กุมภาพันธ์ 2570

	6-11 ก.พ. 70
	54,988.-
	54,988.-
	53,988.-
	6,500-

	20-25 ก.พ. 70
	54,988.-
	54,988.-
	53,988.-
	6,500-

	เดือน มีนาคม 2570

	6-11 มี.ค. 70
	54,988.-
	54,988.-
	53,988.-
	6,500-

	20-25 มี.ค. 70
	54,988.-
	54,988.-
	53,988.-
	6,500-



	



         REMARK : ไม่รวมค่าธรรมเนียมน้ำมันและภาษีสนามบิน ในกรณีที่สายการบินมีการปรับขึ้นราคา

